Akhaia (suku kaum)

**Akhaia** () ialah salah satu daripada empat suku utama di mana orang Yunani mengikut pembahagian Herodotus, di samping bersama suku Aeolia, Ionia dan Doria. Mereka mendiami wilayah Akhaia di utara Peloponnesos, dan memainkan peranan aktif dalam penjajahan Itali, mengasaskan bandar Kroton. Tidak seperti puak utama yang lain, orang Akhaia tidak mempunyai dialek tersendiri pada zaman Klasik, sebaliknya menggunakan loghat Doria.

## Etimologi
Etimologi perkataan Ἀχαιοί tidak diketahui. Robert S. P. Beekes mencadangkan ia berasal daripada bentuk pra-Yunani **Akay<sup>w</sup>a-*. Margalit Finkelberg, sambil mengakui bahawa etimologi muktamadnya tidak diketahui, mencadangkan bentuk Yunani pertengahan *Ἀχαϝyοί.

Perkataan Ἀχαιοί juga digunakan oleh Homer untuk merujuk kepada seluruh orang Yunani, dan mungkin berkaitan dengan perkataan bahasa Het *Ahhiyawa*, yang dipercayai merujuk kepada Yunani Mykenai atau sebahagiannya.

## Sejarah

Pada era Klasik, orang Akhaia mendiami wilayah Akhaia di utara Peloponnese, kemudiannya menubuhkan koloni di Itali seperti Kroton dan Sybaris. Mereka bertutur bahasa Yunani Doria Akhaia, sejenis dialek Yunani Doria. Pada zaman Helenistik, koine Doria Akhaia berkembang dan akhirnya digantikan oleh bahasa Yunani Koine berasaskan Attika pada abad ke-2 SM.

Orang Akhaia mengukuhkan identiti bersama mereka pada abad ke-6 SM sebagai tindak balas kepada peningkatan kuasa Sicyon di timur dan Sparta di selatan, dan semasa abad ke-5 SM sebagai tindak balas kepada pengembangan Empayar Hakhamaniyah. Herodotus memerikan mereka sebagai negara bersatu yang terdiri daripada 12 negara kota: Pellene, Aegeira, Aeges, (Akhaia) Boura, Helike, Aegion, Rhypes, Patrai, Pherae, Olenos, Dyme dan Tritaia. Kebangkitan Makedonia pada akhir abad ke-4 SM nampaknya telah memusnahkan Liga Akhaia yang pertama ini, dan Makedonia akhirnya menguasai begitu banyak negara-negara kota liga sehingga kerajaan persekutuan Akhaia lumpuh.

Selepas kekalahan Makedon oleh orang Rom pada awal abad ke-2 SM, Liga ini akhirnya mengalahkan Sparta yang sangat lemah dan mengawal seluruh Peloponnesos. Namun, semakin pengaruh Rom di kawasan itu berkembang, liga itu memberontak terhadap kuasa Rom, dalam peristiwa yang dikenali sebagai Perang Akhaia. Orang Akhaia dikalahkan dalam Pertempuran Corinth pada 146 SM dan Liga ini dibubarkan oleh Rom.

## Mitologi
Menurut mitos pengasasan Akhaia oleh Hesiodos, nama mereka berasal daripada pengasas mereka dalam mitos, Akhaios, yang kononnya salah seorang anak lelaki Xuthus, dan abang kepada Ion, pengasas suku Ionia. Xuthus pula anak kepada Hellen, bapa bangsa Yunani (Helenik) dalam mitos.

Kedua-dua Herodotus dan Pausanias menceritakan legenda tentang orang Akhaia (merujuk kepada suku zaman Klasik) pada asalnya tinggal di Argolis dan Laconia. Menurut Herodotus, orang Akhaia diusir dari tanah tersebut oleh orang Doria, semasa pencerobohan Doria ke atas Peloponnesos. Akibatnya, orang Akhaia pergi ke wilayah yang dikenali sebagai Aegialus dan memaksa orang Aegia (kini dikenali sebagai Ionia) berpindah keluar dari tanah mereka. Orang Ionia berlindung sementara di Athens, dan Aegialus dinamakan kepada Akhaia.

Pausanias mengatakan bahawa "Akhaia" ialah nama orang Yunani asal yang tinggal di Argolis dan Lakonia, kerana mereka berasal daripada anak-anak Akhaios, Arkhandros dan Arkhiteles daripada mitos. Menurut Pausanias, Akhaios asalnya tinggal di Attika, di mana bapanya menetap selepas diusir dari Thessaly. Akhaiaos kemudiannya kembali ke Thessaly untuk mengambil semula tanah itu, dan dari situlah Arkhandros dan Architeles mengembara ke Peloponnesos. Kononnya atas sebab inilah terdapat juga satu bahagian purba Thessaly yang dikenali sebagai Akhaia Ftiotik.

## Nota kaki


## Rujukan

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*